
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση της πολεοδομικής μελέτης των περιοχών δεύτερης κατοι¬ 


κίας, Γαλήνης, Υπαπαντής και Αγ. Σεραφείμ της κοινότητας 

Αρτέμιδας (ν. Αττικής). 1 

Έγκριση πολεοδομικής μελέτης της περιοχής «Εκατέρωθεν της Λε¬ 
ωφόροι; Αλίμου» του δήμου Αλίμου (ν. Αττικής). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση της πολεοδομικής μελέτης των περιοχών δεύτερης κατοικίας, 

Γαλήνης, Υπαπαντής και Αγ. Σεραφείμ της κοινότητας Αρτέμιδας 

(ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του από 16.8.1985 π. δ/τος «Πολεοδόμηση πε¬ 
ριοχών δεύτερης κατοικίας μέσα στις ΖΟΕ και σχετικές ρυθμίσεις» 
(ΦΕΚ 416/Α) και ειδικότερα τα άρθρα 1,2, (παρ. Ια, 2), 4 και 5 αυ¬ 
τού. 

2. Τις διατάξεις του ν. 1337/83 (ΦΕΚ 33/Α) και ειδικότερα τα 
άρθρα 7 (παρ. 1) και 42 (παρ. 4). 

3. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

4. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 και 9. 

5. Τις διατάξεις του ν. 998/79 (ΦΕΚ 289/Α) και ειδικότερα το 
άρθρο 49. 

6. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

7. Την υπ’ αριθ. 71885/3194/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Σύνταξη και έγκριση 
πολεοδομικής μελέτης των περιοχών δεύτερης κατοικίας Γαλήνης, 
Υπαπαντής και Αγ. Σεραφείμ της κοινότητας Αρτέμιδας (ν. Αττικής)». 

8. Το υπ’ αριθ. 96663/3599/30.5.86 έγγραφο του Υπουργείου 
Γ εωργίας. 

9. Την υπ' αριθ. 260347/16.2.87 κοινή απόφαση του Πρωθυ¬ 
πουργού και του Υπουργού Γεωργίας «περί ανάθεσης άσκησης αρμοδιο¬ 
τήτων στους Υφυπουργούς Γεωργίας» (ΦΕΚ 83/87/Β'). 

10. Τις υπ’ αριθ. 93/85,112/85,161/85 και 189/85 γνωμοδο¬ 
τήσεις του κοινοτικού συμβουλίου Αρτέμιδας. 

11. Την υπ’ αριθ. 2/συν.2ο/26.6.86 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομαρχίας Ανατολικής Ατ¬ 
τικής. 

12. Την υπ’ αρ. 759/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 


Δημοσίων Έργων και του Υφυπουργού Γεωργίας, αποφασίζουμε: 

Άρθρο 1. 

Εγκρίνεται το πολεοδομικό σχέδιο των διαμορφωμένων περιοχών 
Γαλήνης, Υπαπαντής και Αγ. Σεραφείμ της κοινότητας Αρτέμιδας των 
οποίων η χρήση για δεύτερη κατοικία έχει προσδιοριστεί με το από 
20.8.1985 π. δ/γμα (ΦΕΚ 456/Δ/24.9.85) με τον καθορισμό οικο¬ 
δομήσιμων χώρων, οδών, πεζοδρόμων, χώρων παιδικής χαράς, κοινο¬ 
χρήστων χώρων, χώρου αθλοπαιδειών και χώρων στάθμευσης αυτοκι¬ 
νήτων όπως φαίνεται στα δέκα (10) χρωματισμένα σχετικά πρωτότυπα 
διαγράμματα σε κλίμακα 1:1000 που θεωρήθηκαν από τον Προϊστά¬ 
μενο της Δ/νσης Πολεοδομικών Εφαρμογών με την υπ’ αριθ. 
87406/86 πράξη του και που συνοπτικά τους αντίτυπα δημοσιεύονται 
με το παρόν διάταγμα. '' ’ 

Άρθρο 2. 

Εγκρίνεται ο πολεοδομικός κανονισμός των περιοχών Γαλήνης, 
Υπαπαντής και Αγ. Σεραφείμ της κοινότητας Αρτέμιδας των οποίων το 
πολεοδομικό σχέδιο εγκρίνεται με το άρθρο 1 του παρόντος ως εξής: 

Άρθρο 3. 

1. Στους οικοδομήσιμους χώρους που χαρακτηρίζονται με στοιχείο Α 
επιτρέπεται η χρήση κατοικίας και στο ισόγειο η δημιουργία εμπορικών 
καταστημάτων, χώρων συνάθροισης κοινού, πολιτιστικών χώρων, 
εστιατορίων και αναψυκτηρίων. 

2. Στους οικοδομήσιμους χώρους που χαρακτηρίζονται με στοιχείο Β 
επιτρέπονται χρήσεις κατοικίας, εστιατορίων, αναψυκτηρίων, κέντρων 
διασκέδασης, ταβερνών, καταστημάτων ψιλικών και γαλακτοπω¬ 
λείων. 

3. Στους υπόλοιπους οικοδημήσιμους χώρους επιτρέπεται η χρήση 
κτιρίων για κατοικία, καταστήματα ψιλικών και γαλακτοπωλείου. 

Άρθρο 4. 

Στο πρόσωπο των οικοπέδων οικοδομημένων ή μη, επιβάλλεται προ¬ 
κήπιο πλάτους 2, 3 και 4 μέτρων όπως φαίνονται στα σχετικά διαγράμ¬ 
ματα. 

Άρθρο 5. 

Τα ελάχιστα όρια εμβαδού και διαστάσεων και οι λοιποί όροι και πε¬ 
ριορισμοί δόμησης των οικοπέδων ορίζονται ως εξής: 

Α. Για τους οικοδομήσιμους χώρους με στοιχεία Ά. 

1) Ελάχιστο εμβαδόν 250 τ.μ. 

Ελάχιστο πρόσωπο 10 μέτρα. 

Β. Για την υπόλοιπη περιοχή; 

1) Ελάχιστο εμβαδόν 500 τ.μ. 

2) Ελάχιστο πρόσωπο 12 μέτρα. 

Γ. Κατά παρέκκλιση των παραγράφων Α και Β θεωρούνται άρτια και 
οικοδομήσιμα τα οικόπεδα: α) που κατά τη δημοσίευση του παρόντος 
έχουν: 

Ελάχιστο πρόσωπο: 7,5 μέτρα. 

Ελάχιστο εμβαδόν: 100μ 2 . 

β) που προκύπτουν από την οριστική πράξη εφαρμογής με όποιες δια¬ 
στάσεις κι αν έχουν. 

Δ. Επιπλέον των διατάξεων των προηγουμένων παραγράφων Α, Β 
και Γ τα οικόπεδα θεωρούνται άρτια και οικοδομήσιμα εφόσον α) μέσα 

στο οικοδομήσιμο τμήμα τους εγγράφεται κάτοψη κτιρίου με ελάχιστη 
επιφάνεια σαράντα (40)μ 2 και ελάχιστη διάσταση πέντε (5) μέτρα και β) 
δε δημιουργήθηκαν από κατάτμηση που έγινε κατά παράβαση των δια¬ 
τάξεων του από 22.6.83 π. δ/τος «Καθορισμός ζώνης οικιστικού 
ελέγχου (ΖΟΕ) και κατωτάτου ορίου κατάτμησης σε ολόκληρη την 
εκτός σχεδίου και εκτός ορίων οικισμών προϋφισταμένων του 1923 πε¬ 
ριοχή του Ν. Αττικής» (ΦΕΚ 284/Δ). 

Ε. 1. Μέγιστο ποσοστό κάλυψης των οικοπέδων 40% της επιφάνειας 
τους. 

2. Ο συντελεστής δόμησης ορίζεται ως εξής: 

α) Για το τμήμα του οικοπέδου,μέχρι και 250μ 2 0,40. 

β) Για το τμήμα του οικοπέδου άνω των 250μ 2 και μέχρι 500μ 2 
0,30. 

γ) Για το τμήμα του οικοπέδου άνω των 500μ 2 και μέχρι και 
2000μ 2 0,10. 

δ) Για το τμήμα του οικοπέδου άνω των 2000μ 2 0,05. 

3. Μέγιστος αριθμός ορόφων δύο (2) με μέγιστο επιτρεπόμενο ύψος 


των κτιρίων 8,5 μέτρα. 

4. Απαγορεύεται η κατασκευή κτιρίων επί υποστηλωμάτων (ΡΙΓΟ- 
ΤΙ5). 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΓΕΩΡΓΙΑΣ ΠΕΡ/ΝΤΟΣ ΧΩΡ/ΞΙΑΣ & ΔΗΜ. ΕΡΓΩΝ 

ΚΟΣΤΑΣ ΤΣΙΓΑΡΙΔΑΣ ΕΥΑΓ. ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πολεοδομικής μελέτης της περιοχής «Εκατέρωθεν της Λεω¬ 
φόρου Αλίμου» του δήμου Αλίμου (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α), όπως τροποποιή¬ 
θηκε με το ν. 1512/85 (ΦΕΚ 4/Α) και ειδικότερα τα άρθρα 6 (πα- 
ραγρ. 1,4,5 και 6) και 7 (παρ. 1,2, και 4) αυτού. 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9 
αυτού. 

3. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1) 7, 8 (παρ. 1) και 9 αυτού. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αρ. 287/56/12.1.1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση του Γενικού 
Πολεοδομικού Σχεδίου του δήμου Αλίμου (ν. Αττικής)» (ΦΕΚ 36/Δ/ 
87). 

6. Την υπ’ αριθ. 60197/2588/86 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένης της περιοχής «Εκατέρωθεν της Λεωφόρου Αλίμου» του 
δήμου Αλίμου (ν. Αττικής)». 

7. Τις υπ’ αριθ. 208/85, 243/85 και 144/86 γνωμοδοτήσεις του 
δημοτικού συμβουλίου Αλίμου. 

8. την υπ’ αρ. 1/συν. 10/27.5.86 γνωμοδότηση του συμβουλίου 
Χωροταξίας, Οικισμού και Περιβάλλοντος (ν. Αττικής). 

9. Τις υπ’ αριθ. 601/1986 και 211/1.987 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Εκατέρωθεν της 
Λεωφόρου Αλίμου (ν. Αττικής) που τμήμα της έχει χαρακτηρισθεί ως 
πυκνοδομημένο με την υπ’ αριθ. 60197/2588/1986 απόφαση του 
Υπουργού Περιβάλλοντος, Χωροταξίας και Δημοσίων Έργων, με τον 
καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων, χώρων παιδικής χαράς, πολιτιστικού κέντρου, βρεφονηπιακού 
σταθμού, χώρου αθλητισμού, σχολείων, νηπιαγωγείου, όπως οι παρα¬ 
πάνω ρυθμίσεις φαίνονται στο σχετικό πρωτότυπο διάγραμμα σε κλί¬ 
μακα 1:1000 που θεωρήθηκε από τον Προϊστάμενο της Δ/νσης Πολεο¬ 
δομίας Εφαρμογών με την υπ’ αριθ. 31469/1987 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3. 

1. Στους οικοδομήσιμους χώρους της παραπάνω περιοχής καθορί¬ 
ζεται η Υρήση γενικής κατοικίας όπως η χρήση αυτή προσδιορίζεται με 
το άρθρο 5 του π. δ/τος 81/80 (ΦΕΚ 27/Α). 


2. Τα επαγγελματικά εργαστήρια που περιλαμβάνονται στην παρα¬ 
πάνω χρήση προσδιορίζονται στην παρ. 6 του άρθρου 1 και στον πίνακα 
του άρθρου 2 του π. δ/τος 84/1984 (ΦΕΚ 33/Α). 

Άρθρο 4. 

1. Καταργείται το προβλεπόμενο από το εγκεκριμένο ρυμοτομικό 
σχέδιο προκήπιο των οικοπέδων που βρίσκονται στο οικοδομικό τετρά¬ 
γωνο που περικλείεται από τη λεωφόρο Αλίμου, τις οδούς Π. Μελά, 
Τσόχα και πεζόδρομου. 

2. Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους τριών (3), τεσσάρων (4) και έξι (6) μέτρων και μετα¬ 
βλητού τριών (3) έως τεσσάρων (4) μέτρων, όπως φαίνεται στο ίδιο διά- 


γραμμα. 

Άρθρο 5. 

Τα ελάχιστα όρια εμβαδού και προσώπου των οικοπέδων και οι 
λοιποί όροι και περιορισμοί δόμησης ορίζονται ως εξής: 

1. Ελάχιστο πρόσωπο: είκοσι (20) μέτρα. 

ελάχιστο εμβαδόν: χίλια (1000) τετραγ. μέτρα. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα με όποιες διαστάσεις 
εμφανίζονται στην οριστική πράξη εφαρμογής της πολεοδομικής μελέ- 


της. 

3. Επιπλεόντων διατάξεων των παρ. 1 και 2 του παρόντος, τα οικό¬ 
πεδα θεωρούνται άρτια και οικοδομήσιμα α) εφόσον μέσα σ’ αυτά εγ- 
γράφεται κάτοψη κτιρίου με ελάχιστη επιφάνεια 50μ 2 και ελάχιστη διά¬ 
σταση 5 μέτρα και β) δε δημιουργήθηκαν από κατάτμηση που έγινε 
κατά παράβαση των διατάξεων του από 22.6.83 π. δ/τος «Καθορισμός 
ζώνης οικιστικού ελέγχου (ΖΟΕ) και κατωτάτου ορίου κατάτμησης σε 
ολόκληρη την εκτός σχεδίου και εκτός ορίων οικισμών προϋφιστάμενων 
του 1923 περιοχή του ν. Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση της προηγουμένης παραγράφου ορίζεται συντελε¬ 
στής δόμησης ένα και είκοσι (1,20) για οικόπεδα εμβαδού μικρότερου 
των 150μ 2 εφόσον η συνολική επιφάνεια ορόφων δεν υπερβαίνει τα 
120μ 2 . Η εξαίρεση αυτή έχει εφαρμογή μόνο σε οικόπεδα που έχουν 
προκύψει από κατάτμηση μέχρι τη 10.3.82 αφού αφαιρεθεί το εμβαδόν 
της εισφοράς σε γη σύμφωνα με το ν. 1337/1983. 

7. Μέγιστο επιτρεπόμενο ύψος των κτιρίων οκτώ και μισό (8,5) μέ¬ 


τρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 
Αθήνα, 19 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 





ΠΕΡΙΟΧΗ 5.1 ΙΑιπΛο οτη λ. Αλιι 



































